text: Ny mand skal råbe højt på banen 
  10 august 2016 kl. 12.23
  Når de 11 udvalgte fra EFBs superligahold fremover går på banen, så går Jeppe Andersen nu forrest.
  
  
  Midtbanespilleren bar for første gang anførerbindet, da holdet mandag aften fik sit første point i denne sæson, da de spillede uafgjort 2-2 mod AGF.
  Det gik ifølge cheftræner Colin Todd så godt, så han nu har valgt at gøre den 23-årige spiller til ny fast anfører.
  -Han har den rette mentalitet, han har et stort talent og evnerne til at stå i spidsen for holdet, siger Colin Todd om sit valg.
  Både Magnus Lekven og Jesper Jørgensen har tidligere båret anførerbindet for klubben.
  Jeppe Andersen får allerede torsdag chancen for at styre tropperne igen, når EFB på udebane møder 2. divisionsholdet  Middelfart i DBU-pokalen.
  Kampen den fløjtes i gang klokken 18.30.
  